Period: Old Babylonian
Genre: Literary
Transliteration:
<SURFACE>
nin gal a-zu mah saŋ gig₂-ga
kug {d}nin-isin₂{si}na dumu an-na me-teš₂ he₂-i-i
nin {tum₉}u₁₈-lu-ni ud mir-a-gin₇ an-šag₄-a ki dub₂-bu...
{d}gibil₆-gin₇ igi huš il₂-la-ni erim₂-ma su dar-dar-re
ušumgal-gin₇ ki <unk>...a-na uš₁₁-bi nu-ed₃-de₃
šu piriŋ-ŋa₂ ŋiri₂ u₃-sar ak umbin uš₂ biz-biz-biz
su...<unk> <unk> de₂-de₃ ni₂ su-a ru-ru-gu₂
ŋiri₂-zal bulug-kiŋ₂-gur₄ ŋiri₂ piriŋ-ŋa₂-gin₇ uzu e₃-a-zu-uš
uŋ₃ saŋ gig₂ su ma-ra-sag₃-sag₃-ge
ud gal ki us₂-sa gaba-šu-ŋar nu-tuku
ud gu₃ dub₂-dub₂ piriŋ šeg₁₂ gi₄-gi₄ erim₂-e gu₂ kud-da
ud ka ša-an-ša-ša ah₆...ba gug sar ak
ud ad-ba mur ša₄ ka-bi mud mu-biz-biz
ud ka-bi-ta ah₆ su₃-su₃-su₃ erim₂-e uš₁₁ bal
niŋ₂...<unk> a₂ tur
ni₂ gal edin-na saŋ...
piriŋ nemurₓ šubtum₆-ta zig₃-ga lu₂...
es₂-ad mah-gin₇ hul-še₃...
nin me-lem₄ huš an-ne₂...
saŋ zid kalam-ma-ka en₃ tar-re unken-na igi ŋal₂
nin til₃-la ug₅-ga zi kalam-ma šu du₈
nu-gig-ra na-me nu-gub-bu kurku₂ ad ŋa₂-ŋa₂
kug {d}nin-isin₂{si}na niŋin₃-ŋar ki kug-ga unu₂ šuba sud-sud
nin kur-ra dirig-ga me-ni me-a huš
eš₃ gal e₂ da-ri₂ kalam-ma-ka...mah...mu-un-ri
nin til₃ mud kalam-ma mu-zu urin gal-bi-im
nin me mah an gal-gin₇ zag ša₄
nu-u₈-gig diŋir gal-gal-e-ne
nin ni₂-zu an ki-a ša-mu-un-ri
igi-zu huš-me-en za-pa-aŋ₂-zu mah-me-en
saŋ-ki-zu...<unk>...<unk>...
ka-zu <unk> su-lim nu...kur₂
a₂-zu...hul-du...mu-un-kud
...{d}nin-isin₂{si}na...e
...mir-a-ni lu₂ nu-te-en-te-en šag₄ an-usan-gin₇ du₃
...ib₂-ba-ni-a diŋir na-me gaba šu nu-ŋa₂-ŋa₂
...ku-kur um-de₆ lu₂-erim₂ ba-an-na₈-na₈
...uru₁₆-gin₇ ze₂ guru₅-a gu₂-erim₂-e bi₂-ib₂-ri
...<unk> <unk> en-ne₂ mah...<unk>...šag₄-ba mu-un-zu
...iri ka tar-ra-zu ki-bi nu-gi₄
...ka ba-a-zu du₆-du₆-da ma-ra-an-šid
...nam ba-e-de₃-ku₅-ra₂-zu lu₂ nu-mu-ni-in-dib-be₂
...ka tar-ra-zu id₂-da nu-bal-e
...nam-gur₄ dirig nam-buluŋ₃-zu...e₃-a
unken ŋar-ra-zu tuku-a-bi...da
kug {d}nin-isin₂{si}na nin...nu-bar-re
nu-u₈-gig nam-mah-a...an-kar₂
kug {d}nin-isin₂{si}na nin <unk>...bar
piriŋ ušum zag e₃...
šu mu-šub-šub-ba hul...
ki nam-erim₂-ma šu zid il₂-la im-si-si...
lu₂-lul-la mu-zu <unk> sikil...
<unk> <unk> <unk> gu₂-erim₂-e...
lu₂ hul-ŋal₂...
{d}nin-isin₂{si}na mu-zu...
a mu-zu...
an mah-di a-a diŋir-re-e-ne...
šag₄ su₃-ra₂ me nun...e₃
gu₃ a-ma-ru nu-še-ga dul...zu
mir mir-ra lu₂...
<unk>...
lu₂-lul...ŋal₂-la-a {sa}šu₂-uš-gal-gin₇...
an diŋir mah mu-zu lu₂-erim₂-e nam-ba-an-tum₃
a mu-zu an gal a mu-zu
{d}en-lil₂ me gal-gal sag₂ nu-di ušum diŋir-re-e-ne
{d}nu-nam-nir...dug₄-dug₄-ge dib-ba-zu ni₂ su zig₃ bar-re-dam
{d}a-nun-na kur-kur-ra-ke₄-ne šu-ta <unk>...im-sag₃-ge-ne
eš-bar-zu u₁₈-lu sumur-bi...
kur gu₂-erim₂-ŋal₂ nu-ŋal₂ iri-še₃ u₃-gul...
lu₂ ŋiri₃ {d}i-din{d}da-gan-na nu-mu-un-dab₅-ba a-gin₇ hu-mu-su-su
kur gal {d}en-lil₂ mu-zu lu₂-erim₂-e nam-ba-an-tum₃
a mu-zu {d}en-lil₂ a mu-zu
{d}nin-lil₂ tug₂ babbar nin mas-su igi-ŋal₂ <unk> <unk> e₃
nin me-lem₄ šar₂-ra šu gal-le-eš du₇-a {d}en-lil₂-da til₃
lugal mu-zu lul-e-eš pad₃-de₃-de₃ saŋ im-ma-ab-šum₂-mu-a
ki šer₇-da {d}id₂-lu₂-ru-gu₂ kalam-ma
garaš₂ ki uš₂ bal-bal-e-ba ni₂ la-ba-da-ab-teŋ₃-ŋe₂₆-e-a
nam-tag dugud su...ed₃-de₃ e-ne-ra il₂
ama gal {d}nin-lil₂ mu-zu lu₂-erim₂-e...
a mu-zu {d}nin-lil₂ a mu-zu
{d}a-ru-ru me sag₂ nu-di u₁₈-lu huš-a he₂...
...{d}en-lil₂ su...tar-re niŋ₂-nam-bi luh-luh
...<unk> <unk> <unk> gal <unk>...
...niŋ₂-erim₂...
...<unk> {d}i-din{d}da-gan
...

Cuneiform:
<SURFACE>
𒎏𒃲𒀀𒍪𒈤𒊕𒈪𒂵
𒆬𒀭𒎏𒅔𒋛𒈾𒌉𒀭𒈾𒈨𒌨𒃶𒄿𒄿
𒎏𒅎𒍇𒇻𒉌𒌓𒂇𒀀𒁶𒀭𒊮𒀀𒆠𒂀𒁍...
𒀭𒉈𒄀𒁶𒅆𒍽𒅍𒆷𒉌𒉈𒊒𒈠𒋢𒁯𒁯𒊑
𒃲𒁔𒁶𒆠<unk>...𒀀𒈾𒅜𒁉𒉡𒇯𒁺𒉈
𒋗𒊊𒂷𒄈𒅇𒊬𒀝𒌢𒌀𒁉𒁉𒁉
𒋢...<unk><unk>𒌤𒉈𒉎𒋢𒀀𒊒𒊒𒄘
𒄈𒉌𒁑𒆥𒆸𒄈𒊊𒂷𒁶𒍜𒌓𒁺𒀀𒍪𒍑
𒌧𒊕𒈪𒋢𒈠𒊏𒉺𒉺𒄀
𒌓𒃲𒆠𒍑𒊓𒃮𒋗𒃻𒉡𒌇
𒌓𒅗𒂀𒂀𒊊𒋞𒄄𒄄𒉈𒊒𒂊𒄘𒋻𒁕
𒌓𒅗𒊭𒀭𒊭𒊭𒌔...𒁀𒍝𒄢𒊬𒀝
𒌓𒀜𒁀𒄯𒁺𒅗𒁉𒄷𒄭𒈬𒁉𒁉
𒌓𒅗𒁉𒋫𒌔𒋤𒋤𒋤𒉈𒊒𒂊𒅜𒁄
𒃻...<unk>𒀉𒌉
𒉎𒃲𒂔𒈾𒊕...
𒊊𒊊𒆝𒋫𒍣𒂵𒇽...
𒌍𒀜𒈤𒁶𒅆𒌨𒂠...
𒎏𒈨𒉈𒍽𒀭𒉌...
𒊕𒍣𒌧𒈠𒅗𒇷𒋻𒊑𒌺𒈾𒅆𒅅
𒎏𒋾𒆷𒂦𒂵𒍣𒌧𒈠𒋗𒂃
𒉡𒍼𒊏𒈾𒈨𒉡𒁺𒁍𒅗𒀭𒉌𒋛𒀜𒂷𒂷
𒆬𒀭𒎏𒅔𒋛𒈾𒌋𒌓𒆤𒃻𒆠𒆬𒂵𒋼𒀕𒍝𒈽𒋤𒋤
𒎏𒆳𒊏𒋛𒀀𒂵𒈨𒉌𒈨𒀀𒍽
𒀊𒃲𒂍𒁕𒌷𒌧𒈠𒅗...𒈤...𒈬𒌧𒊑
𒎏𒋾𒄷𒄭𒌧𒈠𒈬𒍪𒌶𒃲𒁉𒅎
𒎏𒈨𒈤𒀭𒃲𒁶𒍠𒁺
𒉡𒇇𒍼𒀭𒃲𒃲𒂊𒉈
𒎏𒉎𒍪𒀭𒆠𒀀𒊭𒈬𒌧𒊑
𒅆𒍪𒍽𒈨𒂗𒍝𒉺𒉘𒍪𒈤𒈨𒂗
𒊕𒆠𒍪...<unk>...<unk>...
𒅗𒍪<unk>𒋢𒅆𒉡...𒉽
𒀉𒍪...𒅆𒌨𒁺...𒈬𒌧𒋻
...𒀭𒎏𒅔𒋛𒈾...𒂊
...𒂇𒀀𒉌𒇽𒉡𒋼𒂗𒋼𒂗𒊮𒀭𒄛𒁶𒆕
...𒌈𒁀𒉌𒀀𒀭𒈾𒈨𒃮𒋗𒉡𒂷𒂷
...𒆪𒆳𒌝𒁺𒇽𒉈𒊒𒁀𒀭𒅘𒅘
...𒂗𒁶𒍢𒍀𒀀𒄘𒉈𒊒𒂊𒉈𒌈𒊑
...<unk><unk>𒂗𒉌𒈤...<unk>...𒊮𒁀𒈬𒌧𒍪
...𒌷𒅗𒋻𒊏𒍪𒆠𒁉𒉡𒄄
...𒅗𒁀𒀀𒍪𒇯𒇯𒁕𒈠𒊏𒀭𒋃
...𒉆𒁀𒂊𒉈𒋻𒁺𒍪𒇽𒉡𒈬𒉌𒅔𒁳𒁉
...𒅗𒋻𒊏𒍪𒀀𒇉𒁕𒉡𒁄𒂊
...𒉆𒆸𒋛𒀀𒉆𒉽𒉽𒍪...𒌓𒁺𒀀
𒌺𒃻𒊏𒍪𒌇𒀀𒁉...𒁕
𒆬𒀭𒎏𒅔𒋛𒈾𒎏...𒉡𒁇𒊑
𒉡𒇇𒍼𒉆𒈤𒀀...𒀭𒃸
𒆬𒀭𒎏𒅔𒋛𒈾𒎏<unk>...𒁇
𒊊𒁔𒍠𒌓𒁺...
𒋗𒈬𒊒𒊒𒁀𒅆𒌨...
𒆠𒉆𒉈𒊒𒈠𒋗𒍣𒅍𒆷𒅎𒋛𒋛...
𒇽𒈜𒆷𒈬𒍪<unk>𒂖...
<unk><unk><unk>𒄘𒉈𒊒𒂊...
𒇽𒅆𒌨𒅅...
𒀭𒎏𒅔𒋛𒈾𒈬𒍪...
𒀀𒈬𒍪...
𒀭𒈤𒁲𒀀𒀀𒀭𒊑𒂊𒉈...
𒊮𒋤𒁺𒈨𒉣...𒌓𒁺
𒅗𒀀𒈠𒊒𒉡𒊺𒂵𒌋𒌆...𒍪
𒂇𒂇𒊏𒇽...
<unk>...
𒇽𒈜...𒅅𒆷𒀀𒊓𒋙𒍑𒃲𒁶...
𒀭𒀭𒈤𒈬𒍪𒇽𒉈𒊒𒂊𒉆𒁀𒀭𒉐
𒀀𒈬𒍪𒀭𒃲𒀀𒈬𒍪
𒀭𒂗𒆤𒈨𒃲𒃲𒉺𒃶𒉡𒁲𒁔𒀭𒊑𒂊𒉈
𒀭𒉡𒉆𒉪...𒅗𒅗𒄀𒁳𒁀𒍪𒉎𒋢𒍣𒁇𒊑𒁮
𒀭𒀀𒉣𒈾𒆳𒆳𒊏𒆤𒉈𒋗𒋫<unk>...𒅎𒉺𒄀𒉈
𒌍𒁇𒍪𒍇𒇻𒊨𒁉...
𒆳𒄘𒉈𒊒𒅅𒉡𒅅𒌷𒂠𒅇𒄢...
𒇽𒄊𒀭𒄿𒁷𒀭𒁕𒃶𒈾𒉡𒈬𒌧𒆪𒁀𒀀𒁶𒄷𒈬𒋢𒋢
𒆳𒃲𒀭𒂗𒆤𒈬𒍪𒇽𒉈𒊒𒂊𒉆𒁀𒀭𒉐
𒀀𒈬𒍪𒀭𒂗𒆤𒀀𒈬𒍪
𒀭𒎏𒆤𒌆𒌓𒎏𒈦𒋢𒅆𒅅<unk><unk>𒌓𒁺
𒎏𒈨𒉈𒊹𒊏𒋗𒃲𒇷𒌍𒌌𒀀𒀭𒂗𒆤𒁕𒋾
𒈗𒈬𒍪𒈜𒂊𒌍𒅆𒊒𒉈𒉈𒊕𒅎𒈠𒀊𒋧𒈬𒀀
𒆠𒉪𒁕𒀭𒀀𒇉𒇽𒊒𒄘𒌧𒈠
𒆠𒆘𒆠𒌀𒁄𒁄𒂊𒁀𒉎𒆷𒁀𒁕𒀊𒋼𒂷𒂊𒀀
𒉆𒋳𒂂𒋢...𒇯𒁺𒉈𒂊𒉈𒊏𒅍
𒂼𒃲𒀭𒎏𒆤𒈬𒍪𒇽𒉈𒊒𒂊...
𒀀𒈬𒍪𒀭𒎏𒆤𒀀𒈬𒍪
𒀭𒀀𒊒𒊒𒈨𒉺𒃶𒉡𒁲𒍇𒇻𒍽𒀀𒃶...
...𒀭𒂗𒆤𒋢...𒋻𒊑𒃻𒉆𒁉𒈛𒈛
...<unk><unk><unk>𒃲<unk>...
...𒃻𒉈𒊒...
...<unk>𒀭𒄿𒁷𒀭𒁕𒃶
...